
[bookmark: _Hlk162261072]ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2024 ԹՎԱԿԱՆԻ 
ՓԵՏՐՎԱՐԻ 23-ի N 263-Ն ՈՐՈՇՄԱՆ ՄԵՋ ԼՐԱՑՈՒՄ ԿԱՏԱՐԵԼՈՒ ՄԱՍԻՆ  ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

1. [bookmark: _Hlk162261206]Ընթացիկ իրավիճակը և իրավական ակտի ընդունման անհրաժեշտությունը․

«ՀՀ կառավարության 2024 թվականի փետրվարի 23-ի N 263-Ն որոշման մեջ լրացում կատարելու մասին» ՀՀ կառավարության որոշման նախագծի ընդունումը պայմանավորված է ՀՀ կառավարության 2022 թվականի սեպտեմբերի 16-ի N 1427-Ն որոշման հավելվածով հաստատված ցանկի՝ Եվրասիական տնտեսական միության տեխնիկական կանոնակարգերին համապատասխանության գնահատման վերաբերյալ փաստաթղթերը մաքսային մարմիններին ներկայացնելու ժամկետները Հայաստանի Հանրապետության էկոնոմիկայի նախարարի կողմից սահմանելու անհրաժեշտությամբ։
 2. Առաջարկվող կարգավորումների բնույթը․
Ներկայացվող նախագծով կարգավորվում է Եվրասիական տնտեսական միության անդամ չհանդիսացող պետություններից Հայաստանի Հանրապետության տարածք ներմուծվող թվով 24 Եվրասիական տնտեսական միության տեխնիկական կանոնակարգերի օբյեկտ հանդիսացող արտադրանքի համապատասխանության գնահատման վերաբերյալ փաստաթղթերի (ըստ առանձին Եվրասիական տնտեսական միության տեխնիկական կանոնակարգերի համար)՝ մաքսային մարմիններին ներկայացնելու տարբեր ժամկետների սահմանման հարցը։ 
	3. Նախագծի մշակման գործընթացում ներգրավված ինստիտուտները և անձինք․
Նախագիծը մշակվել է Էկոնոմիկայի նախարարության կողմից:
4. Ակնկալվող արդյունքը
Եվրասիական տնտեսական միության անդամ չհանդիսացող պետություններից Հայաստանի Հանրապետության տարածք ներմուծվող թվով 24 Եվրասիական տնտեսական միության տեխնիկական կանոնակարգերի օբյեկտ հանդիսացող արտադրանքի համապատասխանության գնահատման փաստաթղթերի՝ մաքսային մարմիններին ներկայացնելու պահանջը կիրառելի կդառնա յուրաքանչյուր տեխնիկական կանոնակարգի համար տարբեր ժամկետներով՝ ըստ ՀՀ էկոնոմիկայի նախարարի կողմից սահմանվող հրամանի։
5․ Այլ տեղեկություններ․
Նախագծի ընդունման կապակցությամբ Հայաստանի Հանրապետության պետական բյուջեի եկամուտների էական նվազեցում կամ ծախսերի ավելացում չի առաջանում։
[bookmark: _GoBack]6․ Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ․
Նախագիծը չի բխում Հայաստանի վերափոխման ռազմավարություն 2050, Կառավարության 2021-2026թթ. ծրագրից, ինչպես նաև ոլորտային և/կամ այլ ռազմավարություններից





